கேள்வி: மருதமலை முருகன் கோயில் பற்றி விளக்கவும்.
பதில்: மருதமலை முருகன் கோயில், அல்லது மருதாசலமூர்த்தி கோவில் (''Maruthamalai Marudhachalamurthy Temple''), கோயம்புத்தூர் 15 கி.மீ. தொலைவிலுள்ள மருதமலை மேல் அமைந்துள்ளது. மருத மலைமேல் அமைந்துள்ளதால் "மருதன்" என்றும் அருணகிரிநாதர் திருப்புகழ் பாடப்பெற்ற தலமிது. இக்கோவிலின் முதன்மைக் கடவுளான முருகன், இங்கு ''சுப்பிரமணிய சுவாமி'' என்றும் ''தண்டாயுதபாணி'' என்றும் ''மருதாசலமூர்த்தி (மருதன்)'' என்றும் அழைக்கப்படுகிறார். மருதமலையின் அடிவாரத்தில் ''தான்தோன்றி விநாயகர்'' என்ற ஒரு சிறிய விநாயகர் கோயிலும் உள்ளது. முருகப்பெருமானின் ஏழாவது அறுபடைவீடுகள் கருதப்படும் மருதமலை, முற்காலத்தில் கொங்கு வேட்டுவ கவுண்டர் மன்னர்களால் கட்டப்பட்டு பராமரிக்கப்பட்டு வந்தது. மருதமலை முருகன் கோயில் தற்போது தமிழ்நாடு அரசின் இந்து சமய அறநிலையத்துறையின் கட்டுப்பாட்டில் உள்ளது. தேவாரப் பாடல் பெற்ற தலமான ''திருமுருகன்பூண்டி'' கோயில் கல்வெட்டுகளில், மருதமலை கோயில் பொது ஊழி 12 ஆம் நூற்றாண்டைச் சேர்ந்ததாகத் தகவல்கள் உள்ளன. முருகன் கோயிலுக்கு அருகில் பாம்பாட்டி சித்தரின் குகைக்கோயில் அமைந்துள்ளது. வரலாற்று சிறப்புமிக்க பதினெண் சித்தர் ஒருவரான பாம்பாட்டி சித்தர், இந்த குகையில் சில காலம் வசித்து வந்தார். இந்த மருதமலை முருகன் கோவில். 1966 யில் சாண்டோ சின்னப்ப தேவரால் திருப்பணி செய்யப்பட்டது.
கேள்வி: மருதமலை முருகன் கோயில் - கோயில் அமைப்பு குறித்து விரிவாக சொல்லுங்கள்.
பதில்: File:Valampuri Vinayagar.jpg புதியதாக அமைக்கப்பட்ட பாதை இராஜகோபுரத்தின் வழியே நேராக தண்டாயுதபாணி சன்னிதிக்குச் செல்கிறது. இராஜகோபுர நுழைவாயிலைத் தாண்டினால் கல்லாலான கொடிமரத்துக்கு முன் வலம்புரி விநாயகர், அவர்முன் வைக்கப்பட்டுள்ள பெரிய மயில்முக குத்துவிளக்கு, அடுத்து உலோகக் கொடிமரம், மயில்வாகனம், முன்மண்டபத்தில் வரதராஜ பெருமாள் சன்னிதி, அர்த்தமண்டபத்தில் கருவறையின் நுழைவாயிலின் இருபுறத்திலும் விநாயகரும் (இடப்புறம்) வீரபத்திரரும் (வலப்புறம்), கருவறையில் தண்டத்துடன் காட்சிதரும் தண்டாயுதபாணி என இக்கோயில் அமைக்கப்பட்டுள்ளது. வலம்புரி விநாயகரின் முன்னுள்ள மயில்முக விளக்கின் அடிப்புற ஆமைவடிவமும் அதனைத் தொடர்ந்த மேற்தண்டிலுள்ள பாம்பு உருவங்களும் குறிப்பிடத்தக்கவை. இது தனிப்பட்ட முருகன் கோயிலாக இருந்தாலும் இங்கு முருகன், சோமாஸ்கந்தனாக வெளிமண்டபத்தில் வலப்புறம் பட்டீசுவரர், இடப்புறம் மரகதாம்பிகை சன்னிதிகளுடன் உள்ளார். மரகதாம்பிகை சன்னிதிக்கு எதிராக வெளி மண்டபத்தில் நவகிரகங்கள் சன்னிதி அமைந்துள்ளது. மற்றும் தட்சிணாமூர்த்தி, லிங்கோத்பவர், துர்க்கை, சண்டிகேசுவரர் ஆகியோருக்கும் வெளிமண்டபச் சுவற்றில் தனித்தனி சன்னிதிகள் உள்ளன. மலையின் அடிவாரத்திலிருந்து நடைப்பயணமாகச் செல்லும் போது, பாதையின் தொடக்கத்தில் ''தான்தோன்றி விநாயகர்'' சன்னிதியும், சற்று மேலே சென்றால் ''இடும்பன்'' சன்னிதியும் அமைந்துள்ளன. மலையின் மீது சென்றதும் அங்கிருந்து கோயிலுக்குச் செல்லும் இறுதிப் படிக்கட்டுகள் ஆதிமூலஸ்தானத்திற்கு நேரெதிராக உள்ளன. இப்பாதைவழிச் செல்பவர்கள் ஆதி மூலஸ்தானத்தில் சுயம்புவாக உள்ள சுப்பிரமணியர், வள்ளி, தெய்வானையையும் அதற்கடுத்து, பஞ்சமுக விநாயகரையும் வழிபட்டபின் தண்டாயுதபாணி சன்னிதிக்குச் செல்லலாம். {| class="wikitable" |- ! மருதமலைக் கோயில்!! விவரம் |- | மூலவர்|| சுப்பிரமணிய சுவாமி/தண்டாயுதபாணி/மருதாசலமூர்த்தி (மருதப்பா) |- | உற்சவர்|| |- | அம்மன்/தாயார்|| வள்ளி, தெய்வானை |- | தல விருட்சம்|| மருதமரம் |- | தீர்த்தம்|| மருத தீர்த்தம் |- | ஆகமம்/பூஜை || |- | பழமை|| சுமார் 800 ஆண்டுகள் |- | புராண பெயர்|| |- |}
கேள்வி: மருதமலை முருகன் கோயில் - ஆதிமூலஸ்தானம் பற்றி நீங்கள் என்ன அறிந்துள்ளீர்கள்?
பதில்: மருதமலைக் கோயிலின் ஆதி மூலஸ்தானத்தில் சுப்பிரமணியர் வள்ளி, தெய்வானையுடன் மூவரும் சுயம்புலிங்க வடிவில் உள்ளனர். இங்கு வள்ளியின் சுயம்பு உருவம், தெய்வானையை விட சற்று உயரமாகக் காணப்படுகிறது. ஆதிமூலஸ்தான கருவறை விமானமும், முன்புறம் தைப்பூசக் கல்யாண உற்சவ மண்டபமும் புதிதாகக் கட்டப்பட்டுள்ளன.
கேள்வி: மருதமலை முருகன் கோயில் - பாம்பாட்டி சித்தர் குகைக்கோயில் குறித்து விரிவாக சொல்லுங்கள்.
பதில்: File:Pambatti siddhar sannidhi 1.jpg இக்கோவிலின் தெற்குமூலையில் பாம்பாட்டி சித்தர் குகைக்கோயிலுக்குச் செல்லும் படிக்கட்டுகள் கீழிறங்குகின்றன. இக்குகைக்கோயில் சிறு குடைவரை அமைப்பில் உள்ளது. உட்புறத்தில் ஒரு பாறை பாம்பு வடிவில் உள்ளது. பாம்பாட்டி சித்தருக்கு முருகன் பாம்பு வடிவில் காட்சியளித்ததார் என்பது மரபு வரலாறு. பாம்பாட்டி சித்தர் சன்னிதி முன்புறமுள்ள தியான மண்டபத்தில் இங்கு வருகை தருவோர் அமர்ந்து அமைதியாக தியானம் செய்து வழிபடுகின்றனர். தண்டாயுதபாணி கோயில் தலவிருட்சம் இக்கோயிலுக்கு முன்னால் உள்ளது. இக்கோயிலுக்கு இறங்கி வரும் பாதையில் சப்த கன்னியருக்கு ஒரு சிறு சன்னிதி அமைந்துள்ளது.
கேள்வி: மருதமலை முருகன் கோயில் - குடமுழுக்கு விழா என்பது என்ன?
பதில்: தண்டாயுதபாணி சன்னிதிக்கு நேராக புதியதாக ஏழுநிலை இராஜகோபுரம் அமைக்கப்பட்டுள்ளது. இராஜகோபுர கல்ஹாரம், ஏழுநிலை கோபுரம், தங்கமுலாம் பூசிய ஏழு கலசங்கள், மேல்மண்டபம், இராஜகோபுரத்திற்குச் செல்லும் படிக்கட்டுகள் மற்றும் இராஜ கோபுரத்திலிருந்து மேல் மண்டபத்திற்குச் செல்லும் படிக்கட்டுகள் புதியதாய் இந்து சமய அறநிலைத் துறையால் நிர்மாணிக்கப்பட்டு 2013-ஆம் ஆண்டு மார்ச் 18-ஆம் நாளன்று இக்கோயிலுக்கு குடமுழுக்கு விழா நடத்தப்பட்டது.http://dinamani.com/religion/article1507823.ecehttp://temple.dinamalar.com/news_detail.php?id=17355http://temple.dinamalar.com/news_detail.php?id=17511
கேள்வி: மருதமலை முருகன் கோயில் - திருப்புகழ் பாடல் குறித்து விரிவாக சொல்லுங்கள்.
பதில்: அருணகிரிநாதர் திருப்புகழில் மருதமலை முருகனைப் பாடியுள்ளார்.ஆதாரம் ஸ்ரீ அருணகிரிநாத சுவாமிகளின் ‘ மாக்ருதா புஷ்பமாலையாம்’ திருப்புகழ் - சுவாமி குஹாநந்தா திருப்புகழ் சபை, சேலம். பதிப்பாசிரியர். வலையபேட்டை ரா. கிருஷ்ணன். ஆகஸ்ட் 2006 பக் 660 திரிபுரம் அதனை ஒரு நொடியதனில் எரிசெய் தருளிய சிவன் வாழ்வே! சினமுடைஅசுரர் மனமது வெருவ மயிலது முடுகி விடுவோனே! பருவரை யதனை உருவிட எறியும் அறுமுகமுடைய வடிவேலா! பசலையொ டணையும் இளமுலை மகளை மதன்விடு பகழி தொடலாமோ! கரிதிரு முகமும் இடமுடை வயிறும் உடையவர் பிறகு வருவானே! கனதனமுடைய குறவர்தம் மகளை கருணையொ டணையும் மணிமார்பா! அரவணை துயிலும் அரிதிரு மருக அணிசெயு மருத மலையோனே! அடியவர்வினையும் அமரர்கள் துயரும் அற அருள் உதவு பெருமாளே!
கேள்வி: மருதமலை முருகன் கோயில் - படத்தொகுப்பு என்பது என்ன?
பதில்: படிமம்:Marudhamalai temple.jpg|மருதமலை கோயில் படிமம்:Maruthamalai (1).jpg|தேர் பவனியில் மருதமலை முருகன் படிமம்:Marudhamalai full view.JPG|மருதமலை முருகன் கோயிலின் முன்தோற்றம் (புனரமைப்பிற்கு முன்) படிமம்:Marudamalai Temple-01r.jpg|மருதமலை முருகன் கோயிலின் பக்கவாட்டுத் தோற்றம் படிமம்:Maruthamalai Temple-Munmandapam.jpg|கோயில் முன்மண்டபம் படிமம்:Mayilmuga vilakku 1.jpg|வலம்புரி விநாயகர் முன்னுள்ள மயில்முக விளக்குத் தண்டிலுள்ள பாம்புரு படிமம்:Mayilmuga vilakku base.jpg|வலம்புரி விநாயகர் முன்னுள்ள மயில்முக விளக்கின் ஆமைவடிவ அடிப்பாகம் படிமம்:Pambatti siddhar sannidhi.jpg|பாம்பாட்டிச் சித்தர் குகைக்கோயில் முன்தோற்றம்.